
ΑΠΟΦΑΣΕΙ Σ 

Αρίθ. 55645 (1) 

Αύξηση αναμενόμενης, προς παράδοση, παραγωγής συ- 
σπόρου βάμβακος για την εμπορική περίοδο 1999/2000. 

Ο ΥΠΟΥΡΓΟΣ ΓΕΩΡΓΙΑΣ 

Εχοντας υπόψη: 

1. Τις διατάξεις: 

α) Του προτελευταίου εδαφίου του άρθρου 3 της απόφα¬ 
σης των Υπουργών Εσωτερικών, Δημοσ. Διοίκησης και Απο¬ 
κέντρωσης, Εθνικής Οικονομίας και Οικονομικών και Γεωρ- 
γίας με αριθμό 31850/97 (Α 1004). 


β) Του άρθρου 29 Ατού Ν.1558/1985 «Κυβέρνηση και Κυ¬ 
βερνητικά Οργανα» (Α137) όπως το άρθρο αυτό προστέθη¬ 
κε με το άρθρο 27 του Ν.2081/1992 (Α 154) και αντικαταστά- 
θηκε από το άρθρο 1 παρ. 2α του Ν.2469/97 (Α 38). 

2. Τις εισηγήσεις: 

α) Του Οργανισμού Βάμβακος με αριθμ. 26035/8-10-99. 

β) Την από 8.10.99 Εισήγηση της Δ/νσης ΠΑΠ-ΦΜΚτου Υ¬ 
πουργείου Γεωργιάς. 

3. Το γεγονός ότι από την εφαρμογή της παρούσας απο- 
φάσης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Αυξάνουμε από 11.10.99 το ύψος της αναμενόμενης, 
προς παράδοση, παραγωγής συσπόρου βάμβακος μέχρι 
40.000 τόννους. 

2. Εντέλλεται ο Οργανισμός Βάμβακος να διαμορφώσει 
ποσοστιαία τις στρεμματικές αποδόσεις του σύσπορου βάμ¬ 
βακος σύμφωνα με το άρθρο 3 (προτελευταίο εδάφιο) της 
κοινής Υπουργικής απόφασης 31850/97. 

Ομοίως ο Οργανισμός Βάμβακος κατά τη διαδικασία της 
διαχείρησης της ανωτέρω ποσότητας λαμβάνει υπόψη του 
κάθε στοιχείο που έχει στη διάθεση του, προβαίνοντας στις 
δέουσες ενέργειες. 

3. Κατά τα λοιπά ισχύει η κοινή Υπουργική απόφαση με α¬ 
ριθμό 31850/97. 

4. Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Οκτωβρίου 1999 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-Φ- 

Απόφαση Αριθ. 26 (2) 

Τροποποίηση της 20/5.3.99 απόφασης του Δ.Σ. του Χρημα¬ 
τιστηρίου Αξιών Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΧΡΗΜΑΤΙΣΤΗΡΙΟΥ 
ΑΞΙΩΝ ΑΘΗΝΩΝ Α.Ε. 

(Συνεδρίαση 16.9.1999) 

Έχοντας υπόψη; 

Τις διατάξεις της παρ. 7 του άρθρου 1 του ν. 2651/98 (ΦΕΚ 
248/Α/3-11-98), αποφασίζει: 

Την αντικατάσταση του τελευταίου εδαφίου του κεφαλαί¬ 
ου I «Διαδικασίες εισαγωγής μετοχών» παρ.3 «εισαγωγή δω¬ 
ρεάν μετοχών από αυξήσεις μετοχικού κεφαλαίου με κεφα¬ 
λαιοποίηση αποθεματικών» της υπ αριθμ. 20/5.3.99 απόφα¬ 
σης «Διαδικασίες και δικαιολογητικά εισαγωγής μετοχών 
στο Χρηματιστήριο Αξιών Αθηνών» ως κάτωθι: 

Σε περίπτωση συνδυασμένης αύξησης με έκδοση δωρεάν 
μετοχών και καταβολή μετρητών και υπό την προϋπόθεση οι 
δωρεάν μετοχές δεν συμμετέχουν στην αύξηση με μετρητά, 
η αποκοπή των δύο δικαιωμάτων (δωρεάν και μετρητά) θα 
πραγματοποιείται ταυτόχρονα εφόσον: 

Έχει εγκριθεί από το ΔΣ του ΧΑΑτο σχετικό ενημερωτικό 
δελτίο και έχουν πληρωθεί οι τυχόν προϋποθέσεις που έ¬ 
χουν τεθεί από το ΔΣ του ΧΑΑ. 

Έχει κατατεθεί στο αρμόδιο τμήμα του Χρηματιστηρίου α¬ 
ντίγραφο του εγκεκριμένου ενημερωτικού δελτίου, υπογε¬ 
γραμμένο από τον νόμιμο εκπρόσωπο της εκδότριας εται¬ 
ρίας. 

Έχει υποβληθεί στο Χρηματιστήριο έγκριση από το Υ¬ 
πουργείο Ανάπτυξης και έχει καταχωρηθεί στο Μ.Α.Ε. η τρο¬ 
ποποίηση του άρθρου του καταστατικού που αναφέρεται 
στο μετοχικό κεφάλαιο της εταιρίας. 

Έχει προηγηθεί η ενημέρωση του κοινού από την εταιρία 
με σχετική καταχώρηση σε δύο πανελλαδικής και ευρείας 
κυκλοφορίας πολιτικές ή οικονομικές εφημερίδες. Η δημο¬ 
σίευση της ανακοίνωσης πρέπει να γίνεται το αργότερο την 
προηγούμενη ημέρα αποκοπής του δικαιώματος. 

Έχει αποσταλεί επιστολή προς το Χρηματιστήριο από την 
εταιρία με την οποία ζητείται η αποκοπή του δικαιώματος 
προτίμησης ή και η έναρξη διαπραγμάτευσης των δικαιωμά¬ 
των. 

ΧΡΟΝΙΚΟΣ ΠΕΡΙΟΡΙΣΜΟΣ 

Η εκδότρια εταιρία οφείλει να εισαγάγει τις νέες δωρεάν 
μετοχές της προς διαπραγμάτευση στο Χρηματιστήριο ε¬ 
ντός ενός (1) μηνός από την ημέρα αποκοπής του δικαιώμα¬ 
τος τους. 

Η εκδότρια εταιρία οφείλει να εισαγάγει τις νέες μετοχες 
που προέκυψαν από την αύξηση με μετρητά, προς διαπραγ¬ 
μάτευση στο Χρηματιστήριο εντός ενός (1) μηνός από τη λή¬ 
ξη της περιόδου διαπραγμάτευσης των δικαιωμάτων προτί¬ 
μησης» 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα 16 Σεπτεμβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

-♦- 

Απόφα ση αριθ. 27 @) 

Τροποποίηση της 18/15.1.1999 (ΦΕΚ 40 Β7 27.1.1999) απο- 
φάσεως του Διοικητικού Συμβουλίου του Χρηματιστηρί¬ 
ου Αξιών Αθηνών για τις «Μεθόδους και διαδικασίες δια¬ 
πραγμάτευσης μετοχών και ρύθμιση τεχνικής φύσεως 
θεμάτων για τη σύναψη χρηματιστηριακών συναλλαγών 
μέσω του Αυτόματου Συστήματος Ηλεκτρονικών Συναλ¬ 
λαγών (ΑΣΗΣ)». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 20.9.1999) 

Έχοντας υπόψη: 

1. Τις διατάξεις του άρθρου 1 παρ. 5 και 7 του ν. 2651/1998 
(ΦΕΚ248Α73 11 1998). 

2. Τις διατάξεις του άρθρου 20 παρ. 1 περ β) του 
ν. 1806/1988 όπως ισχύει. 

3. Τις διατάξεις των άρθρων 22 παρ 1 και 24 του ν. 
1806/1988 όπως ισχύει. 

4 Τις διατάξεις του άρθρου 17 του ν. 2324/1995. 

5 Την υπ’ αριθμ. 1 8/15.1.1999 (ΦΕΚ 40 Β727.1.1999) από¬ 


φαση του Διοικητικού Συμβουλίου του Χρηματιστηρίου Α¬ 
ξιών Αθηνών. 

6 Την ανάγκη βελτίωσης του μηχανισμού διαμόρφωσης 
των τιμών και διασφάλισης της ομαλής και εύρυθμης λει¬ 
τουργίας της αγοράς αποφασίζει τα εξής: 

Η περίπτωση III α) ι) της υπ’ αριθμ. 18/15.1.1999 (ΦΕΚ 40 
Β’/27.1.1999) αποφάσεωςτου Διοικητικού Συμβουλίου του 
Χρηματιστηρίου Αξιών Αθηνών σχετικά με τις εντός κύκλου 
χειροκίνητες συναλλαγές (Μέθοδος 3) αντικαθίσταται ως ε¬ 
ξής : 

«Η αξία κάθε εντολής (αγοράς ή πώλησης) να είναι ίση ή 
μεγαλύτερη των διακοσίων εκατομμυρίων (200.000.000) 
δραχμών, ή οι μετοχές που προσφέρονται ή ζητούνται να α¬ 
ντιπροσωπεύουν ποσοστό ίσο ή μεγαλύτερο του 5% του με¬ 
τοχικού κεφαλαίου της εταιρίας» 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 20 Σεπτεμβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

-Φ- 

Απόφαση αριθ. 28 (4) 

Τροποποίηση της 19/15.1,1999 (ΦΕΚ 40 Β7 27.1.1999) α- 
ποφάσεως του Διοικητικού Συμβουλίου του Χρηματι¬ 
στηρίου Αξιών Αθηνών για τις υποχρεώσεις εισηγμένων 
εταιριών σε περιπτώσεις συγχωνεύσεων, εξαγορών, 
αλλαγής της κύριας δραστηριότητας και απόσχισης 
κλάδου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 20.9.1999) 

Έχοντας υπόψη: 

1. Τις διατάξεις του άρθρου 1 παρ 7 του ν. 2651/1998. 

2. Τις διατάξεις του άρθρου 2 του Π.Δ. 350/1985. 

3. Τις διατάξεις της υπό στοιχείο γ) περιπτώσεως 4 του 
τμήματος II του άρθρου 3 του Π.Δ. 350/1985 όπως αντικατα- 
στάθηκε από το άρθρο 1 παρ 5 του ν. 2651 /1998. 

4. Τις διατάξεις του άρθρου 10 παρ. 1 του Π Δ 350/1985. 

5. Την υπ’ αριθμ. 19/15.1.1999 (ΦΕΚ 40 Β’/27.1.1999) από¬ 
φαση του Διοικητικού Συμβουλίου του Χρηματιστηρίου Α¬ 
ξιών Αθηνών. 

6. Την ανάγκη ενίσχυσης της διαφάνειας και διασφάλι¬ 

σης της ομαλής λειτουργίας της αγοράς αποφασίζει τα ε¬ 
ξής ; , Ω 

Στο τέλος της παρ. 5του κεφαλαίου Α1985 της υπ αριθμ. 

19/15.1.1999 (ΦΕΚ 40 Β’/27.1.1999) απόφασης του Διοικητι¬ 
κού Συμβουλίου του Χρηματιστηρίου Αξιών Αθηνών προστί¬ 
θεται το ακόλουθο εδάφιο; «Η απορροφώμενη εταιρία πρέ¬ 
πει να έχει δημοσιεύσει οικονομικές καταστάσεις για τις 3 
τουλάχιστον οικονομικές χρήσεις που προηγούνται της συγ- 
χωνεύσεως. Παρέκκλιση από την προϋπόθεση αυτή επιτρέ¬ 
πεται με απόφαση της Επιτροπής Κεφαλαιαγοράς που εκδί- 
δεται ύστερα από γνώμη του Δ Σ του Χ.Α.Α., κατά τα οριζό¬ 
μενα στην παρ 3 του μέρους 1, του άρθρου 3 του Π.Δ. 
350/85». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 20 Σεπτεμβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

Απόφαση αριθ. 29 (5) 

Τροποποίηση - προσθήκη στην 20/5.3.99 απόφαση του Δ.Σ. 
του Χρηματιστηρίου Αξιών Αθηνών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 30.9.1999) 

Έχοντας υπόψη: 

Τις διατάξεις της παρ. 7 του άρθρου 1 του ν. 2651/98 (ΦΕΚ 
248/Α/3.11.98), αποφασίζει: 

Την αντικατάσταση του κεφαλαίου I («Διαδικασίες εισα¬ 
γωγής μετοχών»), παρ.2 «εισαγωγή μετοχών ύστερα από 
αυξήσεις κεφαλαίου με καταβολή μετρητών ήδη εισηγμέ¬ 
νων εταιριών», Στάδιο 2, περ. ϋ. α) και β) της υπ’ αριθμ. 
20/5.3.99 απόφασης του Δ.Σ. του Χ.Α.Α. ως εξής: 

«α) Εάν το σύνολο της αύξησης κεφαλαίου πραγματοποι¬ 
είται με κατάργηση του δικαιώματος, η προσαρμογή της τι¬ 
μής της μετοχής γίνεται εντός πενθημέρου από την έγκριση 
του ενημερωτικού δελτίου, εφόσον έχει προηγηθεί σχετική 
ενημέρωση του επενδυτικού κοινού, και ύστερα από σχετική 
επιστολή της εταιρίας στο Χρηματιστήριο. 

Το ίδιο ισχύει και στην περίπτωση αύξησης του μετοχικού 
κεφαλαίου πιστωτικών ιδρυμάτων, με κατάργηση του δικαι¬ 
ώματος προτίμησης των παλαιών μετόχων. 

β) Εάν μέρος της αύξησης του κεφαλαίου γίνεται με δικαί¬ 
ωμα προτίμησης, η προσαρμογή της τιμής γίνεται κατά το 
χρόνο αποκοπής του δικαιώματος. 

γ) Στις περιπτώσεις που η Γενική Συνέλευση εισηγμένης ε¬ 
ταιρίας αποφασίζει αύξηση μετοχικού κεφαλαίου με ταυτό¬ 
χρονη κατάργηση του δικαιώματος προτίμησης των παλαι¬ 
ών μετόχων, η εκδότρια εταιρία οφείλει να ενημερώσει αμέ¬ 
σως το επενδυτικό κοινό σχετικά με τις αποφάσεις της Γ.Σ. 
και τις επιπτώσεις τους στη χρηματιστηριακή τιμή της μετο¬ 
χής» 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 30 Σεπτεμβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 

-♦- 

Απόφαση αριθ. 30 (6) 

Τροποποίηση της 18/15.1.1999 (ΦΕΚ 40 Β'/ 27.1.1999) απο- 
φάσεως του Διοικητικού Συμβουλίου του Χρηματιστηρί¬ 
ου Αξιών Αθηνών για τις «Μεθόδους και διαδικασίες δια¬ 
πραγμάτευσης μετοχών και ρύθμιση τεχνικής φύσεως 
θεμάτων για τη σύναψη χρηματιστηριακών συναλλαγών 
μέσω του Αυτόματου Συστήματος Ηλεκτρονικών Συναλ¬ 
λαγών (ΑΣΗΣ)». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση της 7.10.1999) 

Έχοντας υπόψη: 

1. Τις διατάξεις του άρθρου 1 παρ. 5 και 7 του ν. 2651/1998 
(ΦΕΚ 248 Α'/3.11.1998). 

2. Τις διατάξεις του άρθρου 20 παρ. 1 περ. β) του ν. 
1806/1988 όπως ισχύει. 

3. Τις διατάξεις των άρθρων 22 παρ. 1 και 24 του ν. 
1806/1988 όπως ισχύει. 

4. Τις διατάξεις του άρθρου 17του ν. 2324/1995. 

5. Την υπ'αριθμ. 18/15.1.1999 (ΦΕΚ 40 Β727.1.1999) από¬ 
φαση του Διοικητικού Συμβουλίου του Χρηματιστηρίου Α¬ 
ξιών Αθηνών. 


6. Την ανάγκη βελτίωσης του μηχανισμού διαμόρφωσης 
των τιμών, διασφάλισης της ομαλής και εύρυθμης λειτουρ¬ 
γίας της αγοράς καθώς και προσαρμογής των διαδικασιών 
διαπραγμάτευσης στις τεχνικές προδιαγραφές του νέου η¬ 
λεκτρονικού συστήματος συναλλαγώντου Χρηματιστηρίου, 
αποφασίζει τα εξής: 

1. Στο τέλος της παραγράφου 10 του παραρτήματος 
(ΣΤΟΠ) προστίθενται τα εξής: 

«Στο πρώτο στάδιο λειτουργίας του ΟΑΣΗΣ θα χρησιμο¬ 
ποιηθεί ένα νέο είδος εντολής - Στο Άνοιγμα ΙΣΑ (ΑΙ ΤΙίθ 
Ο ροπ/ΑΤΟ), ως εξής: 

Η εντολή αυτή εισάγεται κατά την περίοδο Τ2, συγκέ¬ 
ντρωσης εντολών σύμφωνα με τη μέθοδο 2, δεν έχει όριο τι¬ 
μής και οδηγεί στη σύναψη συναλλαγών μόνον στην τιμή α¬ 
νοίγματος. Η προτεραιότητά της σε σχέση με την ανοικτή ε¬ 
ντολή καθορίζεται από την ώρα εισαγωγής της. Το τυχόν 
ανεκτέλεστο υπόλοιπό της ακυρώνεται. 

Επιπρόσθετα, οι εντολές με συνθήκη (πχ. 5ΤΟΡ), εμπλου¬ 
τίζονται με δύο νέες: 

• Άμεση ή Ακύρωση: χρησιμοποιείται κατά τη διάρκεια 
της συνεδρίασης, εκτελείται άμεσα εφόσον πληρούνται τα 
κριτήρια της τιμής και το ανεκτέλεστο υπόλοιπο ακυρώνε¬ 
ται. 

• Εκπλήρωση ή Ακύρωση: χρησιμοποιείται κατά τη διάρ¬ 
κεια της συνεδρίασης, εκτελείται άμεσα εφόσον πληρούνται 
τα κριτήρια της τιμής και τα τεμάχια της εντολής μπορούν να 
πραγματοποιηθούν εξολοκλήρου, αλλιώς ακυρώνεται. 

Τα παραπάνω δύο είδη εντολών (Άμεση ή ακύρωση, Εκ¬ 
πλήρωση ή ακύρωση), δεν χρησιμοποιούνται στην μέθοδο 
διαπραγμάτευσης 2.» 

2. Στην μέθοδο 1, η παράγραφος σχετικά με το Βήμα Με¬ 
ταβολής Τιμών, (ΤίοΙ< είζβ) αντικαθίσταται ως εξής: 

«Διαφοροποίηση στο Βήμα Τιμής (ΤίοΙκ δίζβ) 

Το επιτρεπόμενο από το σύστημα βήμα της τιμής της με¬ 
τοχής για κάθε εντολή ορίζεται ως εξής: 

• Τιμή μετοχής 0 - 999 δρχ. αντιστοιχεί σε βήμα τιμής 1 δρχ. 

• Τιμή μετοχής 1.000 -19.999 δρχ. αντιστοιχεί σε βήμα τι¬ 
μής 5 δρχ. 

• Τιμή μετοχής ίση ή μεγαλύτερη των 20.000 δρχ. αντι¬ 
στοιχεί σε βήμα τιμής 10 δρχ. 

Συνεπώς, οι τιμές που επιτρέπεται να διαβιβάζουν τα μέλη 
στο σύστημα μέσω εντολών πρέπει να έχουν βήμα μεταβο¬ 
λής τιμής, μία δραχμή για μετοχές με τιμή μικρότερη των 
1.000 δρχ., 5 δραχμές για μετοχές με τιμή από 1.000 δρχ. έ¬ 
ως 19.999 δρχ., και 10 δραχμές για μετοχές με τιμή ίση ή με¬ 
γαλύτερη των 20.000 δρχ. 

Ο περιορισμός αυτός ισχύει για κάθε εντολή που διαβιβά¬ 
ζεται στο σύστημα. 

Ο περιορισμός αυτός ισχύει ακόμα και για την εισαγωγή 
της τιμής «εκκίνησης» μετά από εταιρική πράξη, η τιμή της ο¬ 
ποίας θα πρέπει να είναι πάντοτε σε έγκυρο βήμα.» 

3. Στην παράγραφο 4 του παραρτήματος σχετικά με την τι¬ 
μή, προστίθενται στο τέλος τα εξής: 

«Στρογγυλοποίηση στις Ελάχιστες & Μέγιστες Επιτρεπό¬ 
μενες Τιμές (Ιίπιίί ΙΙρ/Ωοννη): 

Στο ΟΑΣΗΣ, η τιμή εκκίνησης μετά από εταιρικές πράξεις, 
τα ανώτατα και κατώτατα ημερήσια όρια διακύμανσης (Ιίπιίί 
υρ - Ιίπιίί άον/η), στρογγυλοποιούνται αυτόματα στο κοντι¬ 
νότερο «Επιτρεπτό Βήμα Τιμής». 

Όσον αφορά την πρώτη ημέρα λειτουργίας του ΟΑΣΗΣ, ό¬ 
λες οι τιμές «εκκίνησης», ήτοι τιμές κλεισίματος της προη- 
γουμένης, συμπεριλαμβανομένων και των τυχόν εταιρικών 
πράξεων, θα εισαχθούν στο ΟΑΣΗΣ στρογγυλοποιημένες 
στο κοντινότερο «Επιτρεπτό Βήμα Τιμής». 

4. Μετά την παράγραφο 11 «Πελάτης ή Εταιρία», προστί¬ 
θενται παράγραφοι 12-16 που έχουν ως εξής: 

12. Ανακοινώσιμος Αριθμός Τεμαχίων: Προσδιορίζεται ο 
ανακοινώσιμος αριθμός των προσφερόμενων ή ζητούμενων 
τεμαχίων της συγκεκριμένης μετοχής ο οποίος μπορεί να εί¬ 
ναι ίδιος ή μικρότερος από το συνολικό αριθμό τεμαχίων. Α¬ 
ποδεκτοί είναι αριθμοί τεμαχίων μόνο σε ακέραια πολλα¬ 
πλάσια της μονάδας διαπραγμάτευσης. Δεν επιτρέπεται ει¬ 
σαγωγή αριθμού τεμαχίων σιίχθά Ιοί (μη ακέραιο 
πολλαπλάσιο της μονάδας διαπραγμάτευσης). 

13. Εισαγωγή Ανενεργών Εντολών: Προσδιορίζει αν η ε¬ 
ντολή θα καταχωρηθεί στο σύστημα ως ανενεργή. Σε αυτή 
την περίπτωση υπάρχει η δυνατότητα ενεργοποίησης της ε¬ 
ντολής σε μεταγενέστερη χρονική στιγμή. Οι ανενεργές ε¬ 
ντολές παίρνουν σήμανση χρόνου (Ιίπιβ δΐ&ηιρ) μόλις ενερ¬ 
γοποιηθούν. 

14. Εισαγωγή Ειδικών Συνθηκών: Δήλωση εάν η εντολή εί¬ 
ναι τύπου ΣΤΟΠ, ΑΗΑ, ΕΗΑ. Οι ΣΤΟΠ εντολές παραμένουν 
στο σύστημα ανενεργές μέχρι να ικανοποιηθείτο κριτήριο ε¬ 
νεργοποίησής τους. Για τις εντολές αγοράς το κριτήριο ε¬ 
νεργοποιείται όταν γίνει στο σύστημα πράξη σε τιμή ίση ή α¬ 
νώτερη από την ΣΤΟΠ τιμή. Γ ια τις εντολές πώλησης το κρι¬ 
τήριο ενεργοποιείται όταν γίνει στο σύστημα πράξη σε τιμή 
ίση ή κατώτερη από την ΣΤΟΠ τιμή. Οι ΣΤΟΠ εντολές μπορεί 
να είναι είτε οριακές ΣΤΟΠ, είτε Ελεύθερες ΣΤΟΠ. Μετην ει¬ 
σαγωγή της ειδικής συνθήκης ΣΤΟΠ, θα πρέπει να συμπλη¬ 
ρωθούν αντίστοιχα τα πεδία τα οποία δηλώνουν το σύμβολο 
ενεργοποίησης της ΣΤΟ Π καί την τιμή με βάση την οποία θα 
ενεργοποιηθεί η ΣΤΟΠ. Το σύμβολο της ΣΤΟΠ μπορεί να εί¬ 
ναι είτε η μετοχή στην οποία αναφέρεται η εντολή, είτε κά¬ 
ποια άλλη μετοχή, είτε κάποιος δείκτης. Η συνθήκη ΑΗΑ (Ά¬ 
μεση ή Ακύρωση) προσδιορίζει αν η εντολή θα εκτελεσθεί α¬ 
μέσως ή αν δε βρει αντίθετη θα ακυρωθεί. Το ανεκτέλεστο 
υπόλοιπο αυτής της εντολής ακυ ρώνεται από το σύστημα. Η 
συνθήκη ΕΗΑ (Εκπλήρωση ή Ακύρωση) προσδιορίζει αν η ε¬ 
ντολή θα εκτελεσθεί αμέσως και στο σύνολό της ή αν δε βρει 
αντίθετη θα ακυρωθεί. 

15. Εσωτερικός Κωδικός Πελάτη: Προσδιορίζεται μέσω ε¬ 
νός αλφαριθμητικού 11ψήφιου κωδικού η εσωτερική ταυτό¬ 
τητα του εντολέα-πελάτη στο μέλος. Ο κωδικός αυτός δεν 
είναι υποχρεωτικός και χρησιμοποιείται για εσωτερική χρή¬ 
ση του μέλους. 

16. Κωδικός Μέλους Εκκαθάρισης: Προσδιορίζεται μέσω 
ενός κωδικού η ταυτότητα του μέλους το οποίο θα είναι υ¬ 
πεύθυνο για την εκκαθάριση των συναλλαγών. Ο κωδικός 
αυτός είναι υποχρεωτικός και συμπληρώνεται αυτόματα α¬ 
πό το σύστημα και εξ’ ορισμού μετον κωδικό του μέλους που 
εισάγει την εντολή. 

5. Η τελευταία παράγραφος του Παραρτήματος «διορθώ¬ 
σεις - μεταβολές εντολών» αντικαθίσταται ως εξής : 

«Διορθώσεις-Μεταβολές εντολών 

Επιτρέπεται αλλαγή στις εξής πληροφορίες των εντολών 
που έχουν ήδη διαβιβαστεί στο σύστημα από το μέλος: Συ- 
νολικό/Ανακοινώσιμο Αριθμό Τεμαχίων, Τιμή, Κωδικός Πε¬ 
λάτη, Πελάτης ή Εταιρία, Εσωτερικός Κωδικός Πελάτη, Κω¬ 
δικός Μέλους Εκκαθάρισης, Διάρκεια, Σχόλια. Οι αλλαγές 
αυτές αφορούν μόνο το τυχόν ανεκτέλεστο υπόλοιπο της ε¬ 
ντολής. Σε περίπτωση αύξησης των τεμαχίων ή της μεταβο¬ 
λής της τιμής της εντολής η εντολή λαμβάνει νέα χρονική 
σήμανση.» 

6. Οι τρεις τελευταίες παράγραφοι της περ. α) της Μεθό¬ 
δου 1 αντικαθίστανται ως εξής: 


«Διαφοροποίηση στον Τρόπο Εισαγωγής Εντολών «Μη Α¬ 
κέραιου Πολλαπλάσιου της Μονάδας Διαπραγμάτευσης 
(«Ρετάλια»): 

Στο ΟΑΣΗΣ οι εντολές οι οποίες δεν αποτελούν ακέραιο 
πολλαπλάσιο της μονάδας διαπραγμάτευσης μίας μετοχής 
δεν θα μπορούν να εισαχθούν στον πίνακα «Συνεχούς Δια¬ 
πραγμάτευσης» (δεν γίνονται δηλαδή αποδεκτές από το σύ¬ 
στημα). Οι εντολές αυτές θα πρέπει αναγκαστικά, πριν την 
εισαγωγή τους στο ΟΑΣΗΣ, να διαχωρίζονται σε ακέραιο 
πολλαπλάσιο της μονάδας διαπραγμάτευσης και μη ακέ¬ 
ραιο μέρος και στη συνέχεια να εισάγονται στους αντίστοι¬ 
χους πίνακες («Πίνακας Συνεχούς Διαπραγμάτευσης» και 
«Πίνακας Ρεταλιών»). 

7. Οι δύο τελευταίες λέξεις («η υψηλότερη») της περίπτω¬ 
σης β) της μεθόδου 2 για τον υπολογισμό της τιμής ανοίγ¬ 
ματος αντικαθίστανται από τις λέξεις «η μέση τιμή τους». 

8. Η πρώτη παράγραφος του κεφαλαίου VI «Γενικοί Όροι» 
αντικαθίσταται ως εξής: 

Όλες οι εκτός επιτήρησης εισηγμένες μετοχές και τα δι¬ 
καιώματα διαπραγματεύονται στις συνεδριάσεις του ΧΑΑ με 
τη μέθοδο 1 και 3 κατά την περίοδο Τ1 = 10.45-13.30, με τη 
μέθοδο 2 κατά την περίοδο Τ2= 10.15-10.45 
Οι μετοχές που έχουν τεθεί με απόφαση του Δ.Σ. του ΧΑΑ 
σε καθεστώς επιτήρησης διαπραγματεύονται με 4 επανα¬ 
λαμβανόμενα οαΙΙ αυοίίοηδ, ήτοι με αυτόματη και στιγμιαία 
κατάρτιση των συναλλαγών, σύμφωνα με τις διαδικασίες 
της μεθόδου 2. Οι χρονικές περίοδοι διενέργειας των 4 0311 
ευοίιοηε είναι οι εξής: 

1. ΠΡΩΤΟ ΟΑΙ_1 ΑΙΙΟΤΙΟΝ . 

• Φάση συγκέντρωσης εντολών: 10:15:00-10:44:59 

• Φάση Προσδιορισμού τιμής ανοίγματος : 10:45:00 
Κατά την περίοδο 10:45:01 -10:46:00, το σύστημα δεν δέ¬ 
χεται εντολές. 

2. ΔΕΥΤΕΡΟ ΟΑΕΙ ΑΙΙΟΤΙΟΝ 

• Φάση συγκέντρωσης εντολών: 10:46:01 -11:44:59 

• Φάση Προσδιορισμού τιμής ανοίγματος: 11:45:00 
Κατά την περίοδο 11:45:01 - 11:46:00, το σύστημα δεν δέ¬ 
χεται εντολές. 

3. ΤΡΙΤΟ ΟΑΕΕ ΑΙΙΟΤΙΟΝ 

• Φάση συγκέντρωσης εντολών: 11:46:01 -12:44:59 

• Φάση Προσδιορισμού τιμής ανοίγματος : 12:45:00 
Κατά την περίοδο 12:45:01 -12:46:00, το σύστημα δεν δέ¬ 
χεται εντολές. 

4. ΤΕΤΑΡΤΟ ΟΑΙΙ ΑΙΙΟΤΙΟΝ 

• Φάση συγκέντρωσης εντολών: 12:46:01 -13:29:59 

• Φάση Προσδιορισμού τιμής ανοίγματος: 13:30:00 

Η τιμή κλεισίματος των μετοχών που διαπραγματεύονται 
στην κατηγορία διαπραγμάτευσης Β' θα είναι η τιμή του τε¬ 
λευταίου οαΙΙ 3υοΐίοη.» 

9. Στο τέλος της παραγράφου 9 του Παραρτήματος (Απο¬ 
στολή στο Πρόχειρο) προστίθενται τα εξής: 

Η πληροφορία αυτή περιλαμβάνεται στις εντολές που δια¬ 
βιβάζονται από τα μέλη μόνο στο σύστημα συναλλαγών 
ΑΣΗΣ και όχι στο ΟΑΣΗΣ. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 8 Οκτωβρίου 1999 

Ο Πρόεδρος 
ΣΠΥΡΙΔΩΝ ΚΟΥΝΙΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


